အခုလို တွေ့ဆုံပွဲမှာ သမ္မတဦးသိန်းစိန်နဲ့အတူ သမ္မတရုံးဝန်ကြီး ဦးစိုးသိန်း၊ နိုင်ငံခြားရေးဝန်ကြီး ဦးဝဏ္ဏမောင်လွင်၊ ပြန်ကြားရေးဝန်ကြီး ဦးရဲထွဋ် တို့ပါဝင်ပြီး အုပ်ချုပ်ရေးဘုတ်အဖွဲ့ဝင် မစ္စတာ Armstrong နဲ့အတူ မြန်မာနိုင်ငံဆိုင်ရာ အမေရိကန်သံအမတ်ကြီး ဒဲရက်က် မစ်ချဲလ်၊ ရန်ကုန်မြို့ အမေရိကန်သံရုံးက နိုင်ငံရေးဆိုင်ရာအရာရှိ Jeffery Warner၊ ဗွီအိုအေ အရှေ့အာရှနဲ့ ပစိဖိတ် ဌာနအကြီးအကဲ William Baum၊ ဗွီအိုအေမြန်မာဌာနရဲ့ ရန်ကုန် ဗျူရိုအကြီးအကဲ ဒေါ်ခင်စိုးဝင်းတို့ ပါဝင်ပါတယ်။ BBG အုပ်ချုပ်ရေးအဖွဲ့ဝင် Matthew Armstrong ဟာ ပထမနေ့တုန်းကတော့ လူမှုအဖွဲ့အစည်းက လူငယ်တွေနဲ့ အမေရိကန်စင်တာမှာ တွေ့ဆုံပြီး၊ သတင်းမီဒီယာတွေနဲ့ ပတ်သက်လို့ လူငယ်တွေရဲ့အမြင်ကို မေးမြန်းဆွေးနွေးခဲ့ပါတယ်။ မြန်မာနိုင်ငံ နိုင်ငံခြားသတင်းထောက်များ အသင်းတိုက်မှာလည်း မြန်မာသတင်းသမားတွေနဲ့ မြန်မာသတင်းမီဒီယာအခြေအနေ မေးမြန်းဆွေးနွေးပါတယ်။ အမေရိကန်ပြည်ထောင်စုရဲ့ အသံလွှင့်လုပ်ငန်းတွေရဲ့ မြန်မာနိုင်ငံတွင်း အခြေအနေနဲ့ မြန်မာလူထုနဲ့ မြန်မာနိုင်ငံအပေါ် သက်ရောက်မှု စတာတွေကို လေ့လာဖို့အတွက် BBG အုပ်ချုပ်ရေးအဖွဲ့ဝင် Matthew Armstrong ဟာ မြန်မာနိုင်ငံကို သုံးရက်ကြာခရီးစဉ် ရောက်ရှိနေတာ ဖြစ်ပါတယ်။